राष्ट्र गौरव बढ़ाना ही विक्रमी सम्वत समिति का उद्देश्य : सोढी
नववर्ष विक्रमी संवत समिति की ओर से बुधवार को नमक मंडी स्थित श्री कृष्ण कन्या सेकंडरी स्कूल में प्रिंसिपल रजनी शर्मा की अध्यक्षता में कार्यक्रम करवाया। इस दौरान विशेष तौर पर पहुंचे समिति के प्रधान राजीव सोढी और महामंत्री ज्योति बाला ने बच्चों को विक्रमी संवत नववर्ष के बारे में बताते हुए कहा कि हमारा विक्रमी संवत नववर्ष 2072 है, जबकि नववर्ष 2016 गुलामी का प्रतीक है। सभी लोग देश के गौरव, संस्कृति, सभ्यता और आजादी का प्रतीक नववर्ष विक्रमी संवत भूल गए हैं। अंग्रेजों से आजादी मिले 68 वर्ष हो चुके हैं, पर हम उनके विचारों का त्याग नहीं कर पाए हैं। विश्व में चीन, जापान, थाईलैंड जैसे कई देश है, जो अपनी संस्कृति के प्रतीक का ही नववर्ष मनाते हैं। उन्होंने कहा कि युवाओं को विक्रमी संवत के बारे में जागरूक होना पड़ेगा। हमें अंग्रेजों के नववर्ष को छोड़ कर विक्रमी संवत का नववर्ष मनाना चाहिए। युवाओं को भारतीय संस्कृति के प्रतीक का नववर्ष के बारे में बताना समिति का उद्देश्य है। इस मौके पर सदस्य राजन खन्ना, उमेश भारद्वाज, जतिन स्कूल स्टाफ मौजूद था।
hin_Deva hin_Deva